Pa vermoor glo tweelingArgieffoto: SAPD/Facebook Lt.kol. André Traut, woordvoerder van die polisie, het gesê die ma het op haar kinders, ŉ seun en ŉ dogter, se liggame afgekom by die vakansiewoonstelle in Princessweg waar die pa woon. “Die 48-jarige pa het toe in die ma se motor van die toneel gevlug. Hy is later in Wynberg in hegtenis geneem. Hy sal teregstaan op aanklagte van moord en motordiefstal.” Volgens sekere bronne is die kinders vergiftig terwyl ander bronne meld hulle is verwurg. Traut het gesê die presiese oorsaak van die kinders se dood moet nog bepaal word. Daar word ook beweer die pa is van Spanje. Traut het intussen bevestig die pa word onder polisiebewaking in ŉ hospitaal behandel. Dit is in dié stadium nie duidelik waar of hoe hy beserings opgedoen het nie.